adec9c1644588f1229939c8f17d774b1
1. Hvad skal en lejekontrakt indholde?
--------------------------------------


boligportal.dk
2020.45

En lejekontrakt har til formål at sikre både udlejer og lejers rettigheder. En standard lejekontrakt indeholder:


* Lejer og udlejers navn og adresse
* Lejemålets adresse, størrelse, inventar, stand og brugsret
* Oplysninger om lejeforholdet: Overtagelsesdato, evt. ophørsdato, husleje, depositum, forudbetalt husleje, betalingsforhold og forbrugsudgifter
* Regler for vedligehold, istandsættelse ved fraflytning, husdyr og husorden


Vil du være sikker på at lave en lejekontrakt, der lever op til alle krav, kan du anvende **[BoligPortals digitale lejekontrakt](https://kontrakter.boligportal.dk/landing).**



6cb2a80d83f52c3c9f3665142aa82ec7
2. Hvornår er en lejekontrakt bindende?
---------------------------------------


boligportal.dk
2020.45

En lejekontrakt er bindende, når begge parter har skrevet under, og den træder i kraft på det tidspunkt, lejer flytter ind. Dertil kan lejekontrakten enten være tidsbegrænset eller ubegrænset. Er lejekontrakten tidsbegrænset skal der tages højde for, om lejer kan opsige aftalen inden udflytningsdatoen, som er angivet i lejekontrakten.


Vær opmærksom på at §11 er det afsnit i lejekontrakten, hvor særlige vilkår skal angives. Det betyder at §11 skal være en individuel aftale. Hvis §11 bærer præg af at være standardiseret, så kan det medføre, at alt det der står beskrevet under §11 bortfalder.



885510df21237989dcf44523ff6b25b0
3. Hvornår er en lejekontrakt ugyldig?
--------------------------------------


boligportal.dk
2020.45

Hvis udlejer udarbejder en lejekontrakt i en forkert typeformular, vil den være ugyldig. Det er en god idé at anvende Boligministeriets standardlejekontrakt (Typeformular A9). Vælger du tage afsæt i denne typeformular, er det dog stadig vigtigt, at du sætter dig godt ind i lejeloven og undersøger hvad dine valg betyder for lejeforholdet.



96a9af27fa2d0b907f5feecbdee95b74
4. Lejekontraktens særlige vilkår – § 11
----------------------------------------


boligportal.dk
2020.45

Lejekontraktens ubetinget vigtigste del er også den sidste del, nemlig § 11. Det er her, du aftaler særlige afvigelser i forhold til lejelovens almindelige bestemmelser. Eksempelvis om man må ryge i lejemålet, om huslejen kan stige, om du kan kommunikere via e-mail med din lejer, detaljer om vedligehold samt brug og en lang række andre vigtige detaljer afhængig af dit lejemål.


Efter den nye lejelov trådte i kraft, er det blevet påpeget, at man ikke må generalisere (altså bruge formuleringer, som ikke gælder specifikt for dette lejemål) og at man ikke må gentage forhold, der allerede er beskrevet andre steder i lejekontrakten. Herudover er det vigtigt, at formulere sig juridisk korrekt.


I vores guide til lejekontrakten hjælper vi dig med at lave en god § 11, så lejeforholdet kan komme i gang med en god aftale. Vi har lavet mere end 50 formuleringer, som vi automatisk foreslår afhængig af de valg du træffer undervejs i kontrakten.



37b1cd5ba198c4c9af2e15cf27b4d9e1
5. Lad være med at ændre i typeformularen
-----------------------------------------


boligportal.dk
2020.45

Man må *kun* kun skrive dér, hvor der er gjort plads til det i typeformularen. Alle afvigelser i forhold til formularen skal skrives i § 11. Visse ting kan også angives i § 10, men det er kun forhold, som ikke afviger til ulempe for lejer, men nærmere beskriver. I værste fald kan lejekontrakten blive set som værende ugyldig, hvis du ændrer i formularen.



3c93edb8ee093f20b42c4d7ffedac5a5
6. Vejledningen skal vedlægges
------------------------------


boligportal.dk
2020.45

Lejekontrakten indeholder en vejledning. Denne vejledning hjælper helt sikkert dig som udlejer, men den er tiltænkt som vejledning også til lejer, og skal derfor udleveres sammen med lejekontrakten.



250b277f55184b8506b5cfa2d8706d18
7. Afholdelse af indflytningssyn
--------------------------------


boligportal.dk
2020.45

Som privat udlejer (hvis du kun udlejer én bolig), er der ikke noget krav om, at der skal afholdes et **[indflytningssyn](https://business.boligportal.dk/indflytningssyn/)**. Udlejer du derimod mere end ét lejemål, skal der afholdes et indflytningssyn. Indflytningssyn skal varsles inden afholdelsen.  

Uanset om du lejer ét eller flere lejemål ud, er det en rigtig god idé, at afholde et indflytningssyn. Det er her, du kan sikre at du og din lejer får en fælles afstemning om lejemålets stand ved indflytning. Det er til begge parters gavn, når lejer engang flytter ud igen.


I vores guide til lejekontrakter hjælper vi dig med at lave en korrekt og rettidig indkaldelse til indflytningssyn, så der er styr på formalia.



cfc13290657a5fb901474375adc7238b
8. Skal forbrug betales ud over huslejen?
-----------------------------------------


boligportal.dk
2020.45

Skal der betales for forbrug ud over huslejen, skal man kunne dokumentere forbruget (dvs. Der skal typisk opsættes individuelle måledere) og der skal laves forbrugsregnskaber årligt, som indeholder en klagevejledning for lejer. Ved udlejning af værelser vil man næsten altid inkludere forbrug, fordi andet ikke er praktisk muligt.  

Man kan også vælge at lade lejer aftale forsyning direkte med forsyningsselskabet, men her er det en god idé at sætte sig ind i, hvad det betyder for dig som udlejer i forhold til hæftelse for betalinger.


I vores guide til lejekontrakten har vi gjort det nemt for dig at træffe de rigtige valg, og præcisere forholdene i § 11. Ligeledes laver vi automatisk alle udregninger for dig. Hvis du har brug for en mere uhøjtidelig kontrakt til dig og din roomie kan du hente vores gode **[roommate kontrakt gratis](https://www.boligportal.dk/info?p=9270)** via dette link.


[**Læs om lejeperiode og opsigelse her**.](https://www.boligportal.dk/info?page_id=124)



2122715fd00ca88ebcbdac9257f1b406
9. Regler for husdyr
--------------------


boligportal.dk
2020.45

Vidste du at ‘ja’ til husdyr i lejekontrakten betyder ja til alle slags husdyr og desuden et ubegrænset antal? Siger du ja til husdyr, kan det være en god idé at uddybe  hvilke og hvor mange husdyr der kan ﬂytte med. Benytter du Den digitale lejekontrakt undgår du lignende overraskelser.


